laion/Wikipedia-Exotic huggingface dataset:
Lindbergi turbasammal

Lindbergi turbasammal (Sphagnum lindbergii) on turbasamblaliste sugukonda kuuluv sammaltaim. Ta on Eestis arvatud III kaitsekategooriasse (seisuga 2012). Eestis võib neid leida raba laugastest. Lindbergi turbasammal andmebaasis eElurikkus (vaadatud 25.08.2012) Lindbergi turbasammal andmebaasis eElurikkus
Granada CF

Granada Club de Fútbol on Hispaania jalgpalliklubi, mis baseerub Granadas. See mängib Hispaania kõrgliigas La Liga. Klubi on asutatud 19. aprillil 1931. Hooajal 1941–42 sai see pärast Real Betist ja Sevillat kolmandaks Andaluusia klubiks, mis on Hispaania kõrgliigas mänginud. Klubi ajaloo kõrgeim koht Hispaania kõrgliigas on kuues, mis on saavutatud hooaegadel 1971/72 ja 1973/74. Granada on enim kordi Hispaania esiliiga võitnud klubi – kokku neli võitu, viimati hooajal 2022/23. 1959. aastal jõudis Granada Hispaania karikavõistlustel finaali, kus kaotati Barcelonale tulemusega 1:4. Hooajal 2020–21 osales Granada UEFA Euroopa Liigas, kus veerandfinaalis kaotati Manchester Unitedile. See on ühtlasi ainus kord, kui Granada on mänginud mõnel Euroopa klubide turniiril. Granda suurim rivaal on Málaga CF ning nende klubide vaheline derbi on tuntud Ida-Andaluusia derbina. Seisuga 1. veebruar 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Segunda División: Võidud (4): 1940–41, 1956–57, 1967–68, 2022–23 Segunda División B: Võidud (3): 1982–83, 1999–00, 2009–10 Tercera División: Võidud (3): 1933–34, 2003–04, 2005–06 Copa del Rey: Teine koht: 1958–59 "Plantilla Granada Club de Fútbol". Originaali arhiivikoopia seisuga 14. jaanuar 2023. Vaadatud 23. augustil 2016. Ametlik koduleht
Loigu-turbasammal

Loigu-turbasammal (Sphagnum inundatum) on turbasamblaliste sugukonda kuuluv sammaltaim. Ta on Eestis arvatud III kaitsekategooriasse (seisuga 2012). Eestis võib neid leida rabadest ja siirdesoodest. Loigu-turbasammal andmebaasis eElurikkus (vaadatud 25.08.2012) Loigu-turbasammal andmebaasis eElurikkus
Väätsa mõis

Väätsa mõis (saksa keeles Waetz) oli rüütlimõis Türi kihelkonnas Järvamaal. Nüüdisajal jääb kunagine mõis Türi valda Järva maakonnas. Mõisa keskus asus Väätsa külas. Väätsa mõisa rajas 1620.–1630. aastatel Magnus von Nieroth, kelle ümbruskaudsed maad oli Gustav II Adolf 20. juunil 1621 läänistanud. 1686. aastal pantis Anna Elisabeth von Nieroth mõisa Klaus Johann von Baranoffile, kes hiljem selle päriseks ostis. Baranoffide kätte jäi mõis umbes kaheks sajandiks. 1870. aastal ostis mõisa Karl Johann von Seidlitz. Viimane võõrandamiseelne omanik oli Johann Anton von Seidlitz. Mõisakeskus ehitati esinduslikumalt välja 18. sajandil või 17. sajandi lõpus. Rajati sümmeetriline, eri kõrgustel asuvate terrassidega barokkstiilis prantsuse park. Tõenäoliselt asus pargi ühes otsas mõisa peahoone, teises otsas aga ringikujuline saarega tiik. Aastail 1796–1800 rajati uus varaklassitsistlik härrastemaja. Hoone rajati kõrgele soklile ning seda ilmestavad ümarad välisnurgad, hammaslõikega karniisid ja kolmnurkfrontooniga keskrisaliit mõlemal pool maja. Mõisa rajati ka hulk kõrvalhooneid, mis paiknesid hajali ega olnud orienteeritud härrastemaja ega selle esise platsi järgi. Härrastemajaga samal ajal rajati tõenäoliselt ka kaarakendega ait ja tall-tõllakuur. Aita kaunistas ka nelja sambaga katusealune. Mõlemad hooned on säilinud, kuid tugevalt ümberehitatud kujul. Seidlitzide ajal rajati historitsistlikke kõrvalhooneid. Neist olulisemad olid viinavabrik (tänapäevaks hävinud) ja karjakompleks. Härrastemajas tegutseb 1925. aastast kool, ning praegugi kasutab seda Väätsa Põhikool. Kooli tarbeks rajati kunagisele mõisa peahoonele 1970. aastatel juurdeehitis. 2010–2011 toimusid hoones ja pargis suured restaureerimistööd. Tall-tõllakuuris tegutseb külalistemaja Vana Tall. Karjalaut Park Väätsa mõisast Eesti mõisaportaalis Väätsa Mõis
Viierealine turbasammal

Viierealine turbasammal (Sphagnum quinquefarium) on turbasamblaliste sugukonda kuuluv sammaltaim. Ta on Eestis arvatud III kaitsekategooriasse (seisuga 2012). Eestis võib neid leida soostuvatest metsadest ja soometsadest. Viierealine turbasammal andmebaasis eElurikkus (vaadatud 25.08.2012) Viierealine turbasammal andmebaasis eElurikkus
Kadaka tänav (Tartu)

‹ Kaart ajutiselt peidetud (?) › Kadaka tänav on tänav Tartus Annelinnas. See algab Jaama tänavalt (teisel pool Jaama ristmikku jätkub Lehe tänav), ristub Lepa, Remmelga, Kuuse ja Sarapuu tänavaga ning lõpeb Anne tänaval, olles seejuures 340 meetrit pikk.
Anne tänav

Anne tänav (alates 14. novembrist 1927; varasemad nimekujud Annovi tänav, Annemõisa tänav, Annenhöfsche Straße, Annenhofsche Straße, Anhofsche-Straße) on tänav Tartus Annelinnas ja Ülejõel. See algab kvartalis Heina, Pärna ja Uue tänava vahel, ristub Paju ja Papli tänavaga, kaldub Sõpruse puiesteega ristudes vasemale, ristub vasakult Lõhmuse ja Kadaka ning mõlemalt poolt mitmesuguste teeradadega, pärast Kaunase puiestee ristmikku kaldub suures kaares paremale ning lõpeb Mõisavahe tänaval. Tänava pikkus on 2,68 km.
Leete tänav

‹ Kaart ajutiselt peidetud (?) › Leete tänav on tänav Tartus Ülejõe linnaosas. See algab Roosi tänavalt, teeb käänaku ja lõpeb ummikuga. Tänava pikkus on umbes 100 meetrit.
Urva tänav

‹ Kaart ajutiselt peidetud (?) › Urva tänav on tänav Tartus Ülejõe linnaosas. See algab Mäe tänavalt ja viib Roosi tänavale. Tänava pikkus on umbes 170 meetrit.
Mäe tänav

See artikkel räägib Tartu tänavast. Samanimeliste tänavate kohta vaata artiklit Mäe tänav (täpsustus). Mäe tänav (Bergstraße, ka Mehstraße) on tänav Tartus Ülejõe linnaosas. See algab Narva maanteelt, ristub Urva tänavaga (paremalt) ja Pika tänavaga ning katkeb Jaama tänaval. Kahte tänava osa lahutab üksteisest trepp ning peale treppi tänav jätkub, ristudes Puiestee tänavaga, Peetri tänavaga, Peetrituruga, Orava tänavaga ja Jänese tänavaga, kus tänav ka lõpeb, olles seejuures 890 meetri pikkune. Mäe tänav kulgeb tõusvas joones, selle ülemine ots Jaama tänaval on märksa kõrgemal kui alumine Narva maanteel.
Punga tänav

‹ Kaart ajutiselt peidetud (?) › Punga tänav on tänav Tartus Ülejõe linnaosas. See kulgeb Roosi ja Kivi tänava vahel nendega paralleelselt. Tänav on umbes 110 meetrit pikk.
Papli tänav

See artikkel räägib Tartu tänavast. Samanimeliste tänavate kohta vaata artiklit Papli tänav (täpsustus). Papli tänav on tänav Tartus Annelinnas. See algab Jaama tänavalt, ristub Männi, Anne ja Uue tänavaga ning lõpeb Pikal tänaval, olles seejuures 620 meetrit pikk.
Uus tänav (Tartu)

Uus tänav on tänav Tartus Ülejõe linnaosas ja Annelinnas. See algab Raatuse tänavalt, ristub Pärna, Paju ja Papli tänavaga ning lõpeb Uus tänav 65 ees. Tänav on umbes 1,2 km pikk.
Rayo Vallecano

Rayo Vallecano de Madrid, S.A.D. on Hispaania jalgpalliklubi, mis mängib riigi kõrgliigas La Liga. Klubi baseerub Madridis Vallecase linnaosas. Klubi asutati 29. mail 1924. Klubi kodustaadion on Campo de Fútbol de Vallecas, mis mahutab 14 708 pealtvaatajat. Hispaania kõrgliigas mängis klubi esimest korda hooajal 1977/78. Parimaks kohaks Hispaania kõrgliigas on kaheksas (hooajal 2012/13). Rayo Vallecano on tuntud esiliiga ja kõrgliiga vahel pendeldava klubina (nn jo-jo klubi). Kõige kauem on Rayo Vallecano Hispaania kõrgliigas järjest mänginud viis hooaega (aastatel 2011–2016). Hooajal 2000–2001 osaleti UEFA karikavõistlustel. Rayo Vallecano jõudis veerandfinaali, kus kaotati teisele Hispaania klubile, Deportivo Alavésile. Rayo Vallecano on Madridi Reali ja Madridi Atlético Madridi kolmas kõige edukam jalgpalliklubi. Rayo Vallecano on tuntud selle poolest, et see esindab eelkõige kohalikku linnaosa (barrio) ja selle kultuuri. Seisuga 26. august 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. "Rayo Vallecano's barrio boys bounce to a different beat in Real defeat". theguardian.com. 27.2.2012. Vaadatud 27.8.2024 "Plantilla Rayo Vallecano de Madrid" (hispaania). Rayo Vallecano. Originaali arhiivikoopia seisuga 29. juuli 2017. Vaadatud 23. septembril 2022. Ametlik koduleht
Lao tänav

‹ Kaart ajutiselt peidetud (?) › Lao tänav (saksa keeles Stapelstraße) on tänav Tartu kesklinnas. See algab Kalevi tänavalt ja viib Aleksandri tänavale. Tänav on kirde-edelasuunaline ja selle pikkus on umbes 100 meetrit. Tartu linnavolikogu otsusega 14. novembrist 1927 muudeti tänava senine nimi, Ladumise tänav, Lao tänavaks.
Wulfi turbasammal

Wulfi turbasammal (Sphagnum wulfianum Girgensohn) on turbasamblaliste sugukonda kuuluv sammaltaim, mis kuulub ainsa liigina sektsiooni Polyclada. Ta on Eestis arvatud III kaitsekategooriasse (seisuga 2012). Eestis võib Wulfi turbasammalt leida soostuvatest ja soometsadest. Taim on tundlik kuivendamise ja metsaraie suhtes. 2004. aastal oli tema kunagisest 30 leiukohast alles vaid 8. Samuti näitavad katsed, et naaberliigid, teised turbasamblad pidurdavad Wulfi turbasambla pikkuskasvu. Sambla esmakirjelduse koostas Tartu harrastusbrüoloog Gustav Carl Girgensohn Tartu lähedalt Tähtvere rabast kogutud materjali põhjal, andes sellele nime maaomaniku järgi. Wulfi turbasambla leide on hiljem jäädvustanud Silvia Talts, Linda Viljasoo, Viktor Masing, Endel Varep, Kai Vellak, Nele Ingerpuu, Karine Oganesjan, Jaanus Paal, Merli Nagel ja Mare Leis. Wulfi turbasammal valiti Eesti 2019. aasta samblaks. Merli Nagel 2008. Keskkonnategurite mõju Wulfi turbasambla (Sphagnum wulfianum) esinemisele ja kasvule. Magistritöö. Tartu Ülikool. Wulfi turbasammal andmebaasis eElurikkus (vaadatud 25.08.2012) Kai Vellak. Turbasamblad ja valvik. Eesti Loodus nr 3/2004 Piret Pappel. Turbasammalde keeruline kooselu. Novaator, 17. mai 2013 Girgensohn, G.K. 1860. Naturgeschichte der Laub- und Lebermoose Liv-, Ehst- und Kurlands. – Arch. Naturk. Liv-, Ehst- und Kurlands 2(2): 1-488. Ingerpuu, N., Vellak, K. 2007. Collections of G. C. Girgensohn (1786–1872): lectotypes and rare species. Journal of Bryology 29: 235-240 Wulfi turbasammal (Sphagnum wulfianum) - aasta sammal 2019 Wulfi turbasammal andmebaasis eElurikkus Merli Nagel 2008. Keskkonnategurite mõju Wulfi turbasambla (Sphagnum wulfianum) esinemisele ja kasvule. Magistritöö. Tartu Ülikool.
Johan Cruijff Schaal

Johan Cruijff Schaal on Hollandi jalgpallilegendi Johan Cruijffi auks nimetatud jalgpalliauhind, karikas. Superkarikavõistlused toimuvad iga uue hooaja eel; see on ühemänguline tiitlivõistlus valitseva Hollandi meistri ja karikavõitja vahel. Esimene mäng toimus aastal 1949, igal aastal peetakse superkarikavõistlusi alates 1991. aastast. Praegust nime kannab karikas 1996. aastast. Kui ühe hooaja jooksul tuleb sama meeskond nii Hollandi meistriks kui võidab ka karikavõistlused, siis superkarika peale mängivad Eredivisies 1. ja 2. koha saanud meeskonnad.
Sadama tänav (Tartu)

‹ Kaart ajutiselt peidetud (?) › Sadama tänav on tänav Tartu kesklinnas. See algab Turu tänavalt, ristub Soola tänavalt tuleva Kaluri tänavaga ning lõpeb Väike-Turu tänaval. Tänava pikkus on 195 meetrit.
Magistri tänav

‹ Kaart ajutiselt peidetud (?) › Magistri tänav on 140 meetri pikkune tänav Tartu kesklinnas. Tänav algab Raekoja platsilt Barclay de Tolly maja ja kunagise pangahoone vahelt, kulgeb Tartu linnaraamatukogu tagant, kus Magistri tänava ja Vabaduse puiestee vahele jäävad parkla ning omaaegse Tartu linnaarhitekti Arnold Matteuse projekteeritud majake, ning lõpeb Gildi tänaval, kus samas sihis jätkub Haridus- ja teadusministeeriumi esine park (Peeter Põllu plats).
Lüübeki tänav

‹ Kaart ajutiselt peidetud (?) › Lüübeki tänav on 70 meetri pikkune jalakäijate tänav Tartu kesklinnas, Rüütli ja Jaani tänava vahel. Lüübeki tänavast ühele poole jäävad Hugo Treffneri Gümnaasiumi hooned, teisele poole Tartu Jaani kirik, ühegi hoone aadress ei ole Lüübeki tänaval. Tänav on paralleelne teiselt poolt Jaani kirikut algava Lutsu tänavaga, mis aga jätkub ka teisel pool Jaani tänavat. Tänav sai nime Tartu Linnavolikogu otsusega 4. märtsist 2004. Nime andsid Jaani kiriku lõunaküljel asunud Lübecki kabel ja omaaegne tähtis hansalinn Lübeck Saksamaal. Esimene nimevariant oli Tornikuke tänav, kuid sellest loobus volikogu nimekomisjon ajaloolase August Traadi ettepanekul. "Lübecki tänava nimi on seotud Hansa Liidu ajalooga ning sobib Tartus kahtlemata ainult ajaloolisesse vanalinna, kus mõnda teist nimeta tänavat ilmselt pole enam võimalik leida," soovitas nimekomisjoni tollane esimees Aadu Must. Algselt pakuti linnavolikogus välja nimekuju Lübecki tänav, kuid Tõnis Lukase ettepanekul eelistati eestipärast Lüübekit. Toetust ei leidnud ka Treffneri gümnaasiumi pakutud nimevariant Treffneri põik. Ajalooliselt pole selles kohas (ega mujalgi Tartus) varem Lüübeki tänavat olnud. "Kesklinna linnaosas uuele planeeritud tänavale nime määramine" Riigi Teataja "Miks?" Postimees 20. jaanuar 2005 Martin Hanson "Tartu - heade mõtete linn: Jaani kirik" Lõunaleht 07/07/2009 Tartu kesklinn võib saada Lübecki tänava Postimees 15. jaanuar 2004 Tartu saab Lübecki tänava Delfi/BNS 16. jaanuar 2004 Tartu Linnavolikogu istungiprotokollid 15.01.2004 ja 04.03.2004 Kuidas volinikud uuele tänavale nime panid Postimees 19. jaanuar 2004 Tartu kesklinn võib saada Lübecki tänava Postimees 15. jaanuar 2004 Tartu saab Lübecki tänava Delfi/BNS 16. jaanuar 2004 Kuidas volinikud uuele tänavale nime panid Postimees 19. jaanuar 2004 "Kesklinna linnaosas uuele planeeritud tänavale nime määramine" Riigi Teataja, Tartu Linnavolikogu otsus 4. märtsist 2004 "Lüübeki tänaval" YouTube, 8. oktoober 2010
Levante UD

Levante Unión Deportiva, S.A.D. on Hispaania jalgpalliklubi, mis tegutseb Valencias. Klubi mängib alates hooajast 2017–2018 Hispaania kõrgliigas La Liga. Klubi asutati 7. septembril 1909 nime all Levante Football Club. 1939. aastal liideti Levante ja 1913. aastal asutatud klubi Gimnástico FC ning uus klubi hakkas algul kandma nime Unión Deportiva Levante-Gimnástico, kaks aastat aga Levante Unión Deportiva. Levante UD parim koht Hispaania kõrgliigas on kuues, mis saavutati hooajal 2011–2012. Hooajal 2012–2013 osaleti UEFA Euroopa Liigas, kus kuueteistkümnendikfinaalis kaotati kahe mängu kokkuvõttes Venemaa klubile Kaasani Rubin tulemusega 0:2. Klubi kodustaadion on alates 1969. aastast Estadi Ciutat de València, mis mahutab 26 354 pealtvaatajat. Seisuga 22. veebruar 2022 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Segunda División Võidud: 2003–04, 2016–17 Segunda División B Võidud: 1988–89, 1995–96, 1998–99 Tercera División Võidud: 1943–44, 1972–73 ... José Ángel Moreno (2008) Luis García (2008–2011) Juan Ignacio Martínez (2011–2013) Joaquín Caparrós (2013–2014) José Luis Mendilibar (2014) Lucas Alcaraz (2014–2015) Rubi (2015–2016) Juan Ramón López Muñiz (2016–2018) Paco López (2018–2021) Javier Pereira (2021) Alessio Lisci (2021–) "Plantilla" [First team]. Levante UD. Ametlik koduleht
Celta de Vigo

Real Club Celta de Vigo on Hispaania jalgpalliklubi, mis tegutseb Galicias Vigos. Klubi mängib Hispaania kõrgliigas La Liga. Klubi moodustati 1923. aastal klubide Real Vigo Sporting ja Real Fortuna Foot-ball Club liitmisel. Klubi on saanud nime keltide järgi, kes kunagi Põhja-Hispaania piirkonda asustasid. Klubi üks kõige edukam hooaeg Hispaania kõrgliigas oli 1970/71, mil koduväljakul ei kaotatud ühtegi mängu. Hooajal 2002/03 saadi La Ligas neljas koht, mis on klubi seni parim koht Hispaania kõrgliigas. Sellega pääseti UEFA Meistrite Liiga järgmisele hooajale, kus jõuti kuueteistkümnendikfinaali. UEFA Euroopa Liiga hooajal 2016–2017 jõuti poolfinaali, kus kaotati kahe mängu kokkuvõttes hilisemale meistrile Manchester Unitedile tulemusega 1:2. Klubi on jõudnud Copa del Rey finaali kolmel korral (hooaegadel 1947–48, 1993–94, 2000–01), kuid on iga kord seal kaotanud. Celta de Vigo kodustaadion on Balaídos, mis mahutab 24 870 pealtvaatajat. Klubi suurim rivaal on Deportivo de La Coruña ja klubide vahelised mängud on tuntud Galicia derbina. Seisuga 22. august 2024 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Segunda División Võidud (3): 1935–36, 1981–82, 1991–92 Segunda División B Võidud (1): 1980–81 Tercera División Võidud (1): 1930–31 Copa del Rey Teised kohad (3): 1947–48, 1993–94, 2000–01 UEFA Intertoto karikas Võidud (1): 2000 "Primer equipo – Jugadores" (hispaania). RC Celta de Vigo. Vaadatud 18. juulil 2024. Ametlik koduleht
Tia Hellebaut

Tia Hellebaut (sündinud 16. veebruaril 1978 Antwerpenis) on Belgia kergejõustiklane. Praegu on tema põhialaks kõrgushüpe, varem tegeles ta seitsmevõistlusega. Tema parim tulemus kõrgushüppes on 2,05 m. Tia Hellebaut tuli 2008. aasta suveolümpiamängudel Pekingis kõrgushüppes olümpiavõitjaks. 2012. aasta suveolümpiamängudel Londonis sai ta 5. koha.
Roy Keane

Roy Maurice Keane (sündinud 10. augustil 1971) on Iirimaa endine jalgpallur ja treener. Roy Keane mängis klubides Cobh Ramblers, Nottingham Forest FC, Manchester United ja Celtic. Treenerina tuli ta hooajal 2006–07 Sunderlandiga Inglismaa jalgpalli esiliiga meistriks, aidates klubil jõuda Premier League'i.
Asteegi kalendrikivi

Päikesekivi ehk Asteegi kalendrikivi (hispaania Piedra del Sol) on suur monoliitskulptuur, mis kaevati välja Zócalost, México peaväljakult 17. detsembril 1790 México peakatedraali remondi käigus. Basaldist kivi on läbimõõduga 3,6 m ja 1,22 m paksune ning kaalub 24 tonni. Kivi algne funktsioon ja tähendus ei ole päris selge. Tõenäoliselt kasutati seda usulistel riitustel. Kivi keskmes on kujutatud jumala nägu, keda on samastatud päikesejumala Tonatiuhi või maajumalanna Tlaltecutliga. Tänapäeval asub kivi Mehhiko riiklikus antropoloogia- ja ajaloomuuseumis. Selle kujutis on kasutusel Mehhiko kultuurisümbolina.
31 eKr

Viimased sündmused maailmas • Aastate loend • Aasta päevad ◄ | 2. sajand eKr | 1. sajand eKr | 1. sajand | ► ◄ | 50. aastad eKr | 40. aastad eKr | 30. aastad eKr | 20. aastad eKr | 10. aastad eKr | ► ◄◄ | ◄ | 34 eKr | 33 eKr | 32 eKr | 31 eKr | 30 eKr | 29 eKr | 28 eKr | ► | ►► Aasta 31 enne Kristuse sündi ehk meie ajaarvamist. 2. september – Aktioni lahingus võitis Augustuse laevastik Marcus Antoniuse laevastikku. ... ...
Kaunase puiestee

Kaunase puiestee on tänav Tartus Annelinnas. Ta algab Kalda teelt ja lõpeb Jaama tänaval ning on 1 km pikkune.
Phaistose ketas

Phaistose ketas on põletatud savist ketas, mille leidis Kreeta lõunarannikul Phaistoses asunud Minose kultuuri palee varemetest 3. juulil 1908 itaalia arheoloog Luigi Pernier. See pärineb tõenäoliselt umbes 1700. aastast e.m.a. Ketta läbimõõt on umbes 16 cm ja paksus 1 cm. Ketas asub Heraklioni arheoloogiamuuseumis. Enamik arheolooge peab ketast ehtsaks, kuid on arvatud ka, et tegu on võltsinguga. Ehtsust aitavad kinnitada Pernieri kaevamisaruanded ja ka hiljem leitud Arkalochori kirves, millel on sarnased, kuid mitte identsed märgid. Kettal on mõlemal pool kokku 241 märki, mis kulgevad spiraalselt päripäeva ketta keskmeni ja on püstjoontega grupeeritud 2–7-märgilisteks rühmadeks, nn sõnadeks. Neid "sõnu" on kokku 61. Märgid on templitega savisse pressitud. Kettal olev kiri on vaatamata arvukatele katsetele siiani dešifreerimata. Erinevate märkide koguarv on 45, millest kõige sagedasem on 19 korda esinev sulgedega peakattega profiilis pea kujutis. Enamik uurijaid arvab, et tegemist on silpkirjaga. Üks viimaseid katseid kettal olevat kirja dešifreerida tehti 2014. aastal. Selle järgi tuleb kettal olevat kirja lugeda spiraalselt väljastpoolt sissepoole. Gareth Owens ja John Coleman kasutasid Phaistose kettal kirjapandu lahtimuukimise abivahenditena nii Kreeka Minose tsivilisatsiooni tähestikku, Minose lineaarkirja A kui ka Mükeene lineaarkirja B. Nende abil suudeti dešifreerida kolm võtmesõna: IQEKURJA, mis tähendab «rase naine» või «jumalanna», IQE, mis tähendab «ema» või «jumalanna» (see sõna esineb kettal korduvalt) ning IQEPAJE või IQE-PHAE, mis tähendab «särav naine» või «jumalanna». Kettal olevat Minose jumalannale suunatud palve. Erik Männik.Teadlased suutsid dešifreerida Phaistose kettal kirjapandu. Postimees 29.10.2014
Dohan

Dohan (ka Dohan-sur-Semois) on väike küla Belgias Valloonia piirkonnas Luxembourgi provintsis Bouilloni vallas. Küla asub Ardennides ja sealt voolab läbi Semois' jõgi.
The GazettE

The Gazette (ka lihtsalt Gazette (ガゼット (Gazetto)) on Jaapani visual kei rokkansambel, mis on loodud 2002. aasta alguses. Ruki (ルキ), kodanikunimega Matsumoto Takanori (松本 たかのり), on laulja (alates 2002). Ta on sündinud 1. veebruaril 1982 Kanagawa prefektuuris Shounani rajoonis. Eelmised bändid: Mikoto, Ma'die Kusse, Kar+te=zyAnose. Uruha (麗), kodanikunimega Takashima Kouyou (高島 宏陽), on kitarrist (alates 2002). Ta on sündinud 9. juunil 1981 Kanagawa prefektuuris Shounani rajoonis. Eelmised bändid: Karasu, Ma'die Kusse, Kar+te=zyAnose. Aoi (葵), kodanikunimega Shiroyama Yuu (城山優), on kitarrist (alates 2002). Ta on sündinud 20. jaanuaril 1979 Mie prefektuuris Kansai rajoonis. Eelmised bändid: Mervilles, Artia. Reita (れいた), kodanikunimega Suzuki Akira (鈴木 亮), on bassist (alates 2002). Ta on sündinud 27. mail 1981 Kanagawa prefektuuris Shounani rajoonis. Eelmised bändid: Karasu, Ma'die Kusse, Kar+te=zyAnose. Kai, kodanikunimega Uke Yutaka (受 毛豊), on trummar (alates 2003). Ta on sündinud 28. oktoobril 1981 Tokushimas. Eelmised bändid: La'DeathopiA, Mareydi†Creia. Yune – trummar (2002–2003). Shoxx, Vol 106, June 2007, pg 40–45.
Tillamuki keel

Tillamuki keel on väljasurnud rannikusališi rühma kuulunud sališi keel, mida räägiti Ameerika Ühendriikide Oregoni osariigi loodeosas. Viimased tillamuki keele valdajad surid 1970. aastate alguses. Häälikusüsteem koosnes 28 konsonandist ja 4 vokaalist. Keeles oli 3 rõhuastet ja 6 intonatsioonikontuuri. A language all but lost, Tillamook Headlight Herald Laurence C. Thompson, M. Terry Thompson "A Fresh Look at Tillamook Phonology", IJAL 1966:4, lk 314 Tillamuki sõnu ja fraase koos helifailidega Tillamuki keele sissekanne WALSis
Walter M. Miller

Walter M. Miller (23. jaanuar 1923 – 9. jaanuar 1996) oli Ameerika Ühendriikide ulmekirjanik. Eesti keeles on ilmunud romaan „Kantileen Leibowitzile” (tlk. Juhan Habicht, Varrak, 2004), mis pälvis 2005. aastal eesti ulmeauhinna Stalker. Artikleid Walter M. Millerist
Pilve tänav

‹ Kaart ajutiselt peidetud (?) › Pilve tänav on tänav Tallinnas Kesklinna linnaosas Uue Maailma asumis. Pilve tänav on Komeedi tänavalt algav enam-vähem lõuna–põhjasuunaline, ligikaudu 85 meetri pikkune umbtänav. Pilve tänav sai nime 27. augustil 1930. Tõenäoliselt pandi see nimi endise Tähe (praeguse Komeedi) tänava mõjul. Tallinna tänavanimed Aleksander Kivi. Tallinna tänavad. Tallinn, 1972, lk. 92 Robert Nerman, Leho Lõhmus. Tallinna asumid ja ametlikud kohanimed. Tallinn, 2013, lk. 287
Paliseuli vald

Paliseul on vald Belgias Valloonia piirkonnas Luxembourgi provintsis. Valla keskus on Paliseul. Bouilloni tänav Wettelijke Bevolking per gemeente op 1 januari 2018, vaadatud 9.03.2019.  Paliseuli vald – pildid, videod ja helifailid Wikimedia Commonsis Koduleht (prantsuse keeles)